Slapelose 2 jarige | Health24
Posted by: Helena | 2012/03/14
Slapelose 2 jarige
Ek het n 2 jarige seuntjie wat baie aktief is en n lekker speel area op ons plaas het. Die probleem is dat hy nie lank kan slaap nie. Hy sal sy gewone slapenstyd gaan slaap, 20.30 dan sal hy wakker word 22.30 en dan wakker bly tot 02.30 of later. Dan sal hy in sy bed klim en dan weer slaap. party kere as hy slaap beweeg sy bene en arms baie, dit lyk kompleet asof hy nog wakker is en iets doen terwyl hy slaap.
Kan jy asb help
Daar is twee belangrike aspekte hier, nl roetiene, en die feit dat almal snags van tyd tot tydwakker word. Almal van ons word wakker elke 60 - 90 minute. Ons leer egte om weer om te draai en te gaan slaap. Babas moet dieselfde leer. Daar moet duidelik vir hom gemaak word, wanneer hy opstaan, dat hy moet teug gaan bed toe. Hy mag stilletjies in sy bed sit en speel, maar hy mag nie rondloop of die res van die familie wakker maak nie. Hy sal dan metertyd weer aan die slaap raak.
Die ander belangrike askep is roetiene. Bedtyd en opstaantyd moet konstant behoue bly. Die liggaam werk die beste met gereelde dagroetienes.
As hy opstaan, vat hom met die hand en lei hom terug bed toe. As hy weer opstaan, is dit tyd vir pa om hom bed toe te vat. So kry hy die boodskap van beide ouers dat hy mag nie rondloop nie, en dat hy nie sy ouers teen mekaar kan speel nie.
Op hierdie ouderdom is 'n middagslapie ook belangrik vir die daarstelling van sy roetiene.